Premeny skupenstva látok

**Skupenstva látok:** pevné, kvapalné a plynné

=> skupenstvá sa odlišujú vzdialenosťou molekúl a ich silovým pôsobením

**Premeny skupenstva látok**

* Napr. hovoríme, že ľad sa topí, voda mrzne, voda sa vyparuje, vodná para sa zráža

PREMENY SKUPENSTIEV:

* Vyparovanie
* Var
* Kondenzácia
* Topenie
* Tuhnutie
* Sublimácia
* Desublimácia

Vyparovanie

= dej, pri ktorom sa mení kvapalina na plyn

* opačný jav je kondenzácia
* prebieha z povrchu kvapaliny a pri každej teplote
* kvapalina prijíma **energiu** (**teplo)** zo svojho okolia

**Rýchlosť vyparovania závisí od:**

* zvýšenia teploty kvapaliny **=> teplejšia kvapalina sa vyparí rýchlejšie**
* veľkosti povrchu kvapaliny **=> kvapalina s väčším povrchom sa vyparí rýchlejšie**
* prúdenia vzduchu nad povrchom kvapaliny = odstraňovanie pár nad povrchom kvapaliny
* čím viac prúdi vzduch, vietor nad povrchom kvapaliny, tým sa vyparuje rýchlejšie
* druhu kvapaliny => rôzne kvapaliny sa za rovnakých podmienok vyparujú **rôzne rýchlo**

**Prchavé kvapaliny** - kvapaliny, ktoré sa už pri izbovej teplote vyparujú veľmi rýchlo

Patria sem: benzín, etanol, acetón, ...

väčšinou to sú horľavé látky, treba ich skladovať dobre uzavreté, pretože ich pary v zmesi so vzduchom sú **výbušné!**

**Vlhkosť vzduchu**

* Vo vzduchu sú vždy prítomné molekuly vodnej pary.
* V malom množstve je táto vodná para neviditeľná.
* Podľa množstva vodnej pary určujeme vlhkosť vzduchu.
* Vlhkosť vzduchu meriame vlhkomerom (vlasový, hmotnostný)

Vlhkosť vzduchu:

* + Absolútna – udáva sa v gramoch vody na 1m3
  + Relatívna – udáva sa v percentách
* Najpríjemnejšia vlhkosť vzduchu pre človeka je 45-60 %.

**Suchý vzduch** vzniká v bytoch pri vykurovaní radiátormi.

Veľmi **vlhký vzduch** zase spôsobuje plesne.